ସଲମାନ ଖାନ ଏବଂ ଶାହରୁଖ ଖାନଙ୍କ ମଧ୍ୟରେ ଥିବା ବନ୍ଧୁତାକୁ ନେଇ କିଏ ବା ଅଜଣା । ବଲିଉଡର ଏହି ଦୁଇ ଖାନ ଯେବେ ବି ଏକା ସହିତ ନଜର ଆସନ୍ତି ପୂରା ମାହୋଲକୁ ରଙ୍ଗୀନ କରିଦିଅନ୍ତି । ପରସ୍ପର ପ୍ରତିଥିବା ସ୍ନେହକୁ ଦୁହେଁ ଖୋଲାଖୋଲି ଜାହିର କରିଥାନ୍ତି । ଏପରି କିଛି ପୁଣିଥରେ ଦେଖିବାକୁ ମିଳିଛି । ଶାହରୁଖ ଖାନଙ୍କ ଖୋଲା ହୃଦୟକୁ ଦେଖି ସଲମାନ ଖାନ ମଧ୍ୟ ତାଙ୍କର ଦିୱାନା ହୋଇଯାଇଛନ୍ତି । କେବଳ ଏତିକି ନୁହେଁ ଶାହରୁଖଙ୍କ ପ୍ରଶଂସାରେ ସଲମାନ ଏକ ଭିଡିଓ ମଧ୍ୟ ସେୟାର କରି ତାଙ୍କୁ ହିରୋ ବୋଲି ସମ୍ବୋଧନ କରିଛନ୍ତି ।
ଅସଲରେ ଖବର ସାମ୍ନାକୁ ଆସିଥିଲା ଯେ ଅମିତାଭ ବଚ୍ଚନଙ୍କ ଦୀପାବଳି ପାର୍ଟିରେ ଶାହରୁଖ ଖାନ ଐଶ୍ୱର୍ଯ୍ୟା ରାୟଙ୍କ ମ୍ୟାନେଜରଙ୍କୁ ନିଆଁର ବଂଚାଇଥିଲେ । ଶାହରୁଖଙ୍କ ଏହି ଦୁଃସାହସ ପାଇଁ ସଲମାନ ଖାନ ଏକ ଭିଡିଓ ସେୟାର କରିଛନ୍ତି । ଏହା ସହିତ ଏହି ଭିଡିଓରେ ସଲମାନଙ୍କ ଭଏସ ଶୁଣିବାକୁ ମିଳିଛି ଯେଉଁଥିରେ ସେ ଶାହରୁଖଙ୍କୁ ପ୍ରଶଂସା କରିଛନ୍ତି ।
